**ΕΠΩΝΥΜΟ………………………………………… ΟΝΟΜΑ…………………………….. ΗΜ/ΝΙΑ……………………….**

**ΟΜΑΔΑ Α**

Για τις προτάσεις από Α1 μέχρι και Α6 να γράψετε στο τετράδιο σας τον αριθμό της καθεμιάς και δίπλα σε κάθε αριθμό τη λέξη Σωστό, αν η πρόταση είναι σωστή, και Λάθος, αν είναι λανθασμένη.

**Α1**. Κεφαλαιουχικά αγαθά είναι εκείνα που χρησιμοποιούνται για την άμεση ικανοποίηση των αναγκών του ανθρώπου.

**Μονάδες 5**

**Α2**. Ένα από τα μειονεκτήματα της εξειδίκευσης και του καταμερισμού είναι ότι δε δίνει στα άτομα την ευκαιρία να χρησιμοποιηθούν ώστε να αποδίδουν καλύτερα.

**Μονάδες 5**

**Α3.** Η χρηματική ροή του οικονομικού κυκλώματος εκφράζει την αξία σε χρήμα της πραγματικής ροής.

**Μονάδες 5**

**Α4.** Το κόστος ευκαιρίας του αγαθού Α σε όρους του αγαθού Β δείχνει πόσες μονάδες του αγαθού Β θυσιάζονται όταν παράγεται μια επιπλέον μονάδα του αγαθού Α.

**Μονάδες 5**

**Α5**. Τα εργαλεία είναι παραχθέντα μέσα παραγωγής επειδή χρησιμοποιούνται στην παραγωγική διαδικασία για την κατανάλωση άλλων προϊόντων.

**Μονάδες 5**

**Α6.** Όταν σε μια οικονομία οι παραγωγικοί συντελεστές υποαπασχολούνται, η καμπύλη παραγωγικών δυνατοτήτων μετατοπίζεται προς τα αριστερά.

**Μονάδες 5**

Για τις προτάσεις Α7 μέχρι και Α9 να γράψετε στο τετράδιο σας τον αριθμό της πρότασης και δίπλα του το γράμμα που αντιστοιχεί στην σωστή απάντηση.

**Α7.** Το κόστος ευκαιρίας του αγαθού Ψ σε όρους Χ είναι ίσο με 3. Αυτό σημαίνει ότι:

**α.** για να παραχθεί μια επιπλέον μονάδα από το Χ, θα πρέπει να θυσιαστούν 3 μονάδες από το Ψ

**β.** για να παραχθεί μια επιπλέον μονάδα από το Ψ, θα πρέπει να θυσιαστούν 3 μονάδες από το Χ

**γ.** μια αύξηση της ποσότητας του Χ κατά 1% θα έχει ως αποτέλεσμα τη μείωση της ποσότητας του Ψ κατά 3%

**δ.** μια αύξηση της ποσότητας του Ψ κατά 1% θα έχει ως αποτέλεσμα τη μείωση της ποσότητας του Χ κατά 3%

**Μονάδες 10**

**Α8.** Υποθέστε ότι μια οικονομία η οποία απασχολεί πλήρως και αποδοτικά όλους τους παραγωγικούς συντελεστές βελτιώνει το επίπεδο εξειδίκευσης τους. Μπορούμε να συμπεράνουμε ότι η οικονομία αυτή:

 **α.** απειλείται από υποαπασχόληση και μεγάλη αύξηση του ποσοστού ανεργίας

 **β.** δεν έχει πλέον ανάγκη να κάνει εμπορικές συναλλαγές με άλλες οικονομίες

 **γ.** παράγει περισσότερα προϊόντα με τους ίδιους παραγωγικούς συντελεστές

 **δ.** προκαλεί μετατόπιση της καμπύλης παραγωγικών δυνατοτήτων αριστερά

**Μονάδες 10**

**Α9.** Για να περιορίσει η ανθρωπότητα τις αρνητικές συνέπειες του οικονομικού προβλήματος το οποίο αντιμετωπίζει οφείλει:

 **α.** να μειώσει δραστικά τον αριθμό των αναγκών της

**β.** να αυξήσει το εισόδημα των φτωχών ανθρώπων

**γ.** να μειώσει το εισόδημα των πλουσίων

**δ.** να αξιοποιήσει πιο παραγωγικά τους διαθέσιμους συντελεστές

 **ε.** να κάνει όλες τις παραπάνω ενέργειες

**Μονάδες 10**

**ΟΜΑΔΑ Β**

Οι συναρτήσεις παραγωγής δυο αγαθών είναι Q1=2L1 και Q2=3L2 , όπου L1 και L2 είναι οι εργάτες που απασχολούνται στην παραγωγή του 1ου και 2ου αγαθού αντίστοιχα. Στην περίπτωση που το σύνολο των απασχολούμενων εργατών στην παραγωγή των δυο αγαθών είναι L=30, ζητείται:

**Β1.** το κόστος ευκαιρίας του 1ου αγαθού σε όρους του 2ου αν γνωρίζουμε ότι ο αριθμός των εργατών που αποσπώνται από την παραγωγή του ενός και διοχετεύονται στην παραγωγή του άλλου είναι 10 την φορά.

**Μονάδες 10**

**Β2.** η εξίσωση της ΚΠΔ

**Μονάδες 10**

**ΟΜΑΔΑ Γ**

**Γ.** Ο παρακάτω πίνακας περιγράφει τα όρια των παραγωγικών δυνατοτήτων μιας οικονομίας η οποία παράγει τα Χ, Υ, απασχολώντας πλήρως και αποδοτικά όλους τους παραγωγικούς συντελεστές.

|  |  |  |
| --- | --- | --- |
| Συνδυασμοί  | Αγαθό Χ | Αγαθό Υ |
| Α | 100 | 0 |
| Β | 80 | 40 |
| Γ | 60 | 70 |
| Δ | 40 | 90 |
| Ε | 20 | 100 |
| Ζ | 0 | 105 |

 **Γ1.** να σχεδιάσετε την ΚΠΔ

**Μονάδες 5**

**Γ2.** να εξετάσετε υπολογιστικά αν ο παρακάτω συνδυασμός είναι εφικτός:

 **α)** (Χ=50, Υ=80)

**Μονάδες 5**

**Γ3.** πόσες μονάδες του Χ πρέπει να θυσιαστούν για να παραχθούν οι τελευταίες 15 μονάδες του Υ

**Μονάδες 5**

**Γ4.** το κόστος ευκαιρίας είναι αυξανόμενο ή φθίνον; Πώς δικαιολογείται με βάση τους παραγωγικούς συντελεστές;

**Μονάδες 5**

 

Καλή επιτυχία!